

REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA GORNJI MIHALJEVEC

GORNJI MIHALJEVEC 15, 40306 MACINEC

KLASA: 400-02/25-01/01

URBROJ: 2109-29/25-01/5

**OBRAZLOŽENJE IZVJEŠTAJA O IZVRŠENJU FINANCIJSKOG PLANA OSNOVNE ŠKOLE GORNJI MIHALJEVEC**

**ZA RAZDOBLJE OD 01.01.2025. DO 30.06.2025.**

U skladu s člankom 86. Zakona o proračunu (NN br.144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN br.85/23) Osnovna škola Gornji Mihaljevec izrađuje Izvještaj o izvršenju financijskog plana za razdoblje od 01.01.2025. do 30.06.2025. godine.

Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Tablice općeg dijela sadrže dva indeksa, jedan pokazuje izvršenje za obračunsko razdoblje 2025. u odnosu na izvršenje za isto razdoblje prethodne godine, drugi za razdoblje obračunsko razdoblje 2025. u odnosu na planirani financijski plan za 2025. godinu. Tablice posebnog djela ima jedan indeks koji prikazuje obračunsko razdoblje 2025. u odnosu na planirani financijski plan za 2025. godinu.

1. **OPĆI DIO IZVRŠENJA**

**SAŽETAK UKUPNIH PRIHODA I RASHODA**

Ukupni prihodi iznose 452.333,15 eura što je 55% prihoda planiranih financijskim planom za 2025. godinu, a 123% u odnosu na prethodnu godinu. Ukupni rashodi iznose 515.140,73 eura što je 62% u odnosu na financijski plan za 2025. godinu i 139% u odnosu na prethodnu godinu. Razliku prihoda i rashoda čini manjak u iznosu od 62.807,58 eura, preneseni manjak iz prethodne godine je 4.143,17 eura pa će se u sljedeće razdoblje prenijeti ukupni manjak od 66.950,75 eura.

**PRIHODI POSLOVANJA PREMA EKONOMSKOJ KLASIFIKACIJI**

1. Skupina 63 – ostvareno je 49% planiranih prihoda. Ostvareni prihodi su veći u odnosu na prethodno razdoblje za 15%. Navedeni prihodi odnose se na:

- prihode iz državnog proračuna za plaće, materijalna prava zaposlenih, nagrade…

1. Skupina 64 – ostvareno je 5% planiranih prihoda. Navedeni prihodi odnose se na kamatu banke po transakcijskom računu. Prelaskom na riznicu, poslovni račun Škole u PBZ-u se je zatvorio te nemamo više prihoda kamata banke.
2. Skupina 65 – ostvareno je 23% planiranih prihoda. Navedeni prihodi odnose se na Sufinanciranje roditelja za izlete, terenske nastave učenika, fotografiranje…
3. Skupina 66 – ovi prihodi u 2025. godini su u porastu, 210 % u odnosu na prethodnu godinu. Odnose se na razne primljene donacije Školi.
4. Skupina 67 – ostvareno je 273% planiranih prihoda i 164% više nego u prethodnoj godini. Navedeni prihodi odnose se na prihode iz nadležnog proračuna (Međimurske županije) za materijalne i financijske rashode, te od ove godine 100 % plaće pomoćnika u nastavi, dok je prošle godine bilo ubrojeno samo 10% od ukupnog iznosa plaće.

**RASHODI POSLOVANJA PREMA EKONOMSKOJ KLASIFIKACIJI**

Ukupni rashodi u prvom polugodištu 2025. godine iznose 515.140,73 eura.

**Rashodi za zaposlene** – odnose se najvećim dijelom na plaće i ostala materijalna prava zaposlenika. Rashodi za zaposlene najvećim dijelom financiraju se iz sredstva držanog proračuna a ostatak iz Županijskog proračuna.

**Materijalni rashodi** – ostvareni su u iznosu od 73.961,15 eura. Ukupni materijalni rashodi odnose se na naknade troškova zaposlenima, rashode za materijal i energiju, rashode za usluge te ostalih nespomenutih rashoda poslovanja.

**Financijski rashodi** – odnose se na naknade banke za vođenje poslovnog računa.

**Rashodi za nabavu nefinancijske imovine** – ostvareni su u iznosu od 5.263,97 eura uz izvršenje plana od 131% povećanja. U rashode se ubraja neophodna kupnja opreme za sigurnost škole, parket u školskoj knjižnici i donacija fizičke osobe.

**PRIHODI I RASHODI PREMA IZVORIMA FINANCIRANJA**

**11 Opći prihodi i primici** u 2025. godinu ostvareni su u ukupnom iznosu od 30.222,24 eura. Prihodi se sastoje od prihoda plaća pomoćnika u nastavi po Projektu „Škole jednakih mogućnosti“ koji su financirani od strane Međimurske županije od 10% . Velika i nova stavka nam je izmjena i dopuna projektne dokumentacije za dogradnju škole i izgradnju školske sportske dvorane u iznosu od 21.125,00 eura.

**31 Vlastiti prihodi** su prihodi ostvareni od kamate banke te donacije učeničkoj zadruzi, ukupni prihodi iznose 80,51 eura.

**43 prihodi za posebne namjene** su prihodi koji se odnose na prihode za izlete, terenske nastave, fotografije, časopise.

**44 Decentralizirana sredstva** dolaze iz proračuna Međimurske županije. Sredstva se troše za materijalne i financijske rashode.

**51 Pomoći EU** odnosi se na sredstva za plaću pomoćnike u nastavi, odnosno 90 % financiranja.

**52 Ostale pomoći** odnose se na prihode iz proračuna Ministarstva znanosti obrazovanja i mladih za plaće i naknade zaposlenicima.

**61 Donacije** odnose se sve donacije koje je škola primila tokom godine.

**2. POSEBNI DIO IZVRŠENJA**

Izvršenje rashoda i izdataka po organizacijskoj i programskoj klasifikaciji te izvorima financiranja.

**Aktivnost A101301 - Osnovno školstvo decentralizirana sredstva**

Aktivnost decentraliziranih sredstva obuhvaća materijalne rashode (stručna usavršavanja, rashode za materijal i energiju, rashode za usluge te ostale nespomenute rashode poslovanja), financijske rashode. Ukupno ostvareni rashoda iznosi 19.9501,34 eura i trenutno je indeks 57% od planiranog.

**Aktivnost A101304 - Natjecanja učenika**

Osnovna škola Gornji Mihaljevec je bila domaćin Međuopćinske smotre LiDraNo 2025., time su nastali troškovi u iznosu od 1.002,50 eura. Stavka nije bila planirana, jer je odabir škole bio naknadno.

**Aktivnost A101305- Kapitalni izdaci za osnovne škole- decentralizirana sredstva**

Prema Planu rashoda za nabavu proizvedene dugotrajne imovine i dodatnih ulaganja na nefinancijskoj imovini osnovnih škola MŽ dodijeljeno je našoj školi 2.000,00 eura za tehničko opremanje i sigurnost škole, te iznos 1.464,00 eura za zamjenu parketa u knjižnici.

**Tekući projekt T100117 - Projekt „Škole jednakih mogućnosti“**

Zapošljavamo tri pomoćnika u nastavi za učenike s teškoćama.

Sredstva za pomoćnike u nastavi osigurana su od strane Međimurske županije.

Knjižimo 10 % na izvor financiranja 11 (Opći prihodi i primici), a 90% na izvor financiranja 51 (Pomoći EU). U skladu smo s Planom.

**Aktivnost A101314– Ostali izdaci za osnovne škole**

Izvor financiranja su Vlastiti i ostali prihodi.

Pod izvor financiranja 31; rashodi su nastali zbog bankarskih usluga platnog prometa i članarine Učeničke zadruge.

Izvor financiranja 43; posebne namjene. Rashodi po ovoj aktivnosti čine rashodi za terenske nastave, fotografiranje učenika, časopise za učenike…

Izvor financiranja 52; ostale pomoći. Rashodi po ovoj aktivnosti iznose 445.651,82 eura i ostvareni su 60% u odnosu na planirane rashode. Ova aktivnost financira se od strane Ministarstva znanosti, obrazovanja i mladih te se odnosi na plaće zaposlenika, materijalna prava, troškove prijevoza na i sa posla.

Izvor financiranja 61; tekuće donacije. U rashode donacija ubrajamo donacije trgovačkih društava u iznosu od 900,00 eura, te donaciju fizičke osobe od dva laptopa u vrijednosti 1.199,98 eura.

Donacija nije bila planirana.

A**ktivnost A101344 Izgradnja, rekonstrukcija i opremanje osnovnih i srednjih škola (NPOO)- dokumentacija**

**Financirano je od strane Međimurske županije izvora financiranja 11.**

Rashodi u iznosu od 21.125,00 nastali su za Izradu projektne dokumentacije Izmjene i dopune glavnog projekta rekonstrukcije i dogradnje osnovne škole, te izgradnje sportske dvorane.

Stavka nije bila planirana u 2025. godini, već u 2024. ali se je prolongiralo u siječanj 2025.

U Gornjem Mihaljevcu, 17.07.2025.

PREDSJEDNICA ŠKOLSKOG ODBORA:

Silvija Soldat, mag.prim.educ.